[{"text_idx": "#000002", "text": "Cyrsiau sy\u2019n Cychwyn Fis Ionawr"}, {"text_idx": "#000010", "text": "Datganiad ar Gaethwasiaeth a Masnachu Pobl"}, {"text_idx": "#000013", "text": "Cymerodd myfyrwyr o bob rhan o Brifysgol Bangor a Grw\u0302p Llandrillo Menai yn y gwaith o gynnal 65 o stondinau ym Marchnad Nadolig y Myfyrwyr a gynhaliwyd ar 4 Rhagfyr, gan ddenu mwy na 1,600 o ymwelwyr. Pleser o\u2019r mwyaf oedd gweld cymysgedd mor wych o nwyddau o gynnyrch lleol ar gynnig eleni. Roedd yno amrywiaeth drawiadol o fwydydd rhyngwladol yn ogystal a\u0302 chelf a chrefft \u2013 o ddarluniau gwreiddiol hyd at gynhyrchion wedi\u2019u gweu ac o frethyn cartref, ffigurynnau weiar, yn ogystal a\u0302\u2019r nwyddau cartref Nadoligaidd arferol o bob math."}, {"text_idx": "#000014", "text": "Cafodd ymwelwyr gyfle i gael tynnu eu llun gyda Sio\u0302n Corn, trwy garedigrwydd Cymdeithas Ffotograffiaeth Prifysgol Bangor. Cafwyd cerddoriaeth Nadoligaidd fyw oddi wrth Zoe Hodkinson yn chwarae gita\u0302r a chanu, a hefyd gan grw\u0302p o dri ffliwtydd o\u2019r Ysgol Cerddoriaeth."}, {"text_idx": "#000017", "text": "Gwobrwywyd deiliaid y stondinau yn o\u0302l gwahanol gategori\u0308au; Elen Hughes enillodd y wobr, dan nawdd Prifysgolion Santander, am y stondin gorau yn gyffredinol, gyda\u2019i harteffactau pren a\u2019i chardiau ar thema Gymreig. Meddai hi am y farchnad, \u201cRoeddwn i\u2019n credu bod yr holl arddangosiadau yn dda a\u2019r cwsmeriaid yn gyfeillgar iawn. Roedd y Farchnad i Fyfyrwyr yn lle gwych i brofi masnach ac i hyrwyddo cynhyrchion lleol o Gymru.\u201d"}, {"text_idx": "#000020", "text": "Mae\u2019r digwyddiad a gynhaliwyd eleni yn nodi diwedd y cydweithrediad a gyllidwyd yn ffurfiol rhwng Canolbwynt Rhanbarthol Gogledd-orllewin Cymru a Grw\u0302p Llandrillo-Menai dan arweiniad Emlyn Williams. Mae diwedd y cyfnod cyllido hwn yn digwydd ar yr un pryd ag ymddeoliad Emlyn o\u2019i swydd fel Rheolwr Menter ar gyfer y grw\u0302p, a dymunwn y gorau iddo ar gyfer y dyfodol. Rydym wedi mwynhau ymuno ag ef ar amrywiaeth o weithgareddau cyffrous dros y blynyddoedd, megis y Farchnad Nadolig, yr Orsaf Arloesi, Ysgol Haf Cychwyn Busnes, a gwahanol gystadlaethau. Mae\u2019r digwyddiad hwn wedi tynnu\u2019r cyfnod o dair blynedd lwyddiannus a phleserus o gydweithrediad rhwng y ddau sefydliad at ei derfyn mewn modd priodol; diau y bydd y bartneriaeth yn parhau ar sail anffurfiol er bydd myfyrwyr ar draws y rhanbarth."}]